b'\n_START_ARTICLE_\nEvrazijska plo\xc5\xa1\xc4\x8da\n_START_PARAGRAPH_\nEvrazijska plo\xc4\x8da je ena glavnih litosferskih plo\xc5\xa1\xc4\x8d planeta Zemlje, povr\xc5\xa1ine 67 811 000 km\xc2\xb2.\n_START_SECTION_\nOpis\n_START_PARAGRAPH_\nEvrazijska plo\xc5\xa1\xc4\x8da obsega Evrazijo (kontinentalno maso, ki jo sestavljata Evropa in Azija, brez Indijskega podkontinenta, Arabskega podkontinenta in obmo\xc4\x8dja vzhodno od verige Verkojansk v vzhodni Sibiriji). Na zahodu se razteza vse do srednjeatlantskega hrbta. Del plo\xc5\xa1\xc4\x8de zahodno od Urala v\xc4\x8dasih obravnavajo lo\xc4\x8deno kot evropska plo\xc5\xa1\xc4\x8da, kot tudi segmente ju\xc5\xbeno od Alpsko-himalajske verige (anatolska, iranska in afganistanska plo\xc5\xa1\xc4\x8da)._NEWLINE_Na vzhodni strani meji s severnoameri\xc5\xa1ko plo\xc5\xa1\xc4\x8do na severu in s filipinsko plo\xc5\xa1\xc4\x8do na jugu. Ju\xc5\xbena stran meji z afri\xc5\xa1ko plo\xc5\xa1\xc4\x8do na zahodu, z arabsko plo\xc5\xa1\xc4\x8do na sredi ter z Indo-avstralsko plo\xc5\xa1\xc4\x8do na vzhodu. Zahodna stran je divergentna meja s severnoameri\xc5\xa1ko plo\xc5\xa1\xc4\x8do in ustvarja severni del srednjeatlantskega hrbta. Je tretja  tektonska plo\xc5\xa1\xc4\x8da po velikosti.'